VENDIM
Nr. 2, datë 8.2.2021

PËR NJË SHTESË NË NORMAT TEKNIKO-PROFESIONALE DHE METODOLOGJIKE TË SHËRBIMIT ARKIVOR NË REPUBLIKËN E SHQIPËRISË

Në mbështetje të nenit 8, të vendimit nr. 360, të Këshillit të Ministrave, datë 21.4.2017, “Për organizimin dhe funksionimin e Drejtorisë së Përgjithshme të Arkivave”, të ndryshuar, me propozim të Kryetarit, Këshilli i Lartë i Arkivave

VENDOSI:

Në “Normat tekniko-profesionale e metodologjike të shërbimit arkivor në Republikën e Shqipërisë”, të bëhet shtesa e mëposhtme:
1. Pas nenit 33/1 shtohet neni 33/2 me këtë përmbajtje: 
[bookmark: _GoBack]“Institucioni qendror harton listën e dokumenteve tip, me afatet e ruajtjes së tyre, për institucionet e sistemit të varësisë. Kjo listë hartohet në mbështetje të Listës Tip, me afatet e ruajtjes së dokumenteve të miratuara nga Drejtoria e Përgjithshme e Arkivave, dhe shërben si akt rregullator për hartimin e listave konkrete nga institucionet e tyre të varësisë.”. 
2. Ngarkohen të gjitha autoritetet publike për zbatimin e këtij vendimi.
Ky vendim hyn në fuqi menjëherë dhe botohet në Fletoren Zyrtare.

